أه...أه الكلمة دي
الفكاهة
الفكاهة؟
أيوه، أنا عايزة أتكلم عن الفكاهة عشان... في مصر
دايما بنقول إحنا... بنتريق على كل حاجة
إحنا... دايما بنقول نكت
إحنا ناس دمها خفيف وكده
بس ساعات بحس أنه لأ
الفكاهة في مصر ساعات ما بتبقاش حاجة كويسة
عشان بتفكرني بالتحرش في الشارع
الناس فاكرة أن ده بيضحك
الناس فاكرة... إحنا بنهزر
لو حد أسود، هنسميه شوكولاتة ونضحك
بس لأ، الهزار ده له تأثير سلبي عالناس وتمييزي
لازم نفكر في ايه المضحك
المضحك بجد وايه اللي تمييز مقنع وخفي
وبنقول عليه هزار
ايه تأثير ده عالستات في رأيك؟
زي ما قلتلك، التحرش الجنسي بشكل رئيسي
معظم الناس... المجتمع بيتقبل التحرش عشان بيضحك
بيتقبلوه عشان بيضحك
مش المفروض يعملوا كده المفروض يوقفوا
والمفروض يفكروا فأنه ده مش بيضحك
الهزار مش معناه جرح مشاعر الآخرين
عشان مثلا، ممكن أفتكر كلام ناس بتقوله في التحرش
وبيتحرشوا ببعض وبيسموه هزار
ده مش بيضحك خالص
أه إحنا بنتريق على كل حاجة
عندنا نكت كتيره عن الناس السود
عندنا نكت كتير عن المسلمين والمسحيين
عندنا نكت عن الحاجات دي بس مش بتضحك
لما بفكر في ده
فيه ناس... لما ببقى قاعدة مع صحابي وهما بيتريقوا على حاجة
لو قلتلهم لأ دي حاجة ما تضحكش
بتجرح الآخرين عشان ده ضد حقوق الإنسان
فبيفتكورا أن أنا جادة ودمي تقيل
ودمي تقيل ولما بقول لأ يا جماعة مش المفروص نستعمل الكلمة دي
بيفتكروا أني ببالغ
أني درامية جدا
أعتقد أن لو الناس فهمت تأثير نكتهم المضحكة
المفروض يبطلوا، يبطلوا يستعملوها يبطلوا يتريقوا عالآخرين
عشان ده بس بيضحكهم
ودي حاجة أنانية أن إحنا نضحك وناس تانية مجروحة من كلامنا
ولما تقولي لأ ده مش بيضحك
الناس هتتفق معاكي على المبدأ، على القيم
هيتفقوا معاكي على أن أيوه مش المفروض
أيوه مش المفروض نميز ضد اللون، مثلا
مش المفروض نميز، بس في الحقيقة أنت بتميز دلوقتي يعني
وبتتحجج بأنها حاجة تضحك؟
ده مش مبرر، عارفة؟